**Anunt privind**

**Rezultatul procedurii de selecţie în vederea participării la seminarul**

***Terrorism and Fundamental Rights: the Trial and Sentencing,***

***12-13 octombrie 2017, la Sofia***

Ca urmare a anunțului publicat pe pagina web a Institutului Național al Magistraturii (în continuare, INM) la data de 1 august 2017, privind declanșarea procedurii de selecție în vederea participării la seminarul cu tema ***Terrorism and Fundamental Rights: the Trial and Sentencing,*** ce va fi organizat în perioada 12-13 octombrie 2017, la Sofia**, au fost înregistrate 2 candidaturi:**

**1. Remus JURJ-TUDORAN**, procuror în cadrul Parchetului de pe lângă Înalta Curte de Casație și Justiție

**2. Iulia CIOLCĂ**, judecător în cadrul Curții de Apel București

Cele două candidaturi primite din partea magistraţilor au fost însoțite de avizul prevăzut de art. 6 din *Regulamentul privind drepturile şi obligaţiile persoanelor trimise în misiune temporară în străinătate de către Consiliul Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiun*i, aprobat prin hotărârea Plenului CSM nr. 335/13.03.2014.

Conform anunţului publicat pe site, selecţia s-a realizat prin aplicarea următoarelor criterii:

- relevanța programului pentru activitatea profesională a magistraţilor candidaţi/specializarea cerută pentru curs;

- neparticiparea recentă la alte forme de pregătire internațională;

- disponibilitatea magistraţilor de a disemina informațiile la care va avea acces prin participarea la programul de pregătire.

Fiecare criteriu de selecţie a fost analizat corelativ cu condiţia cunoaşterii temeinice a limbii străine în care se defăşoară programul de pregătire, atestată, în principal, prin documente oficiale depuse de candidat.

Având în vedere faptul că cele 2 candidaturi îndeplinesc criteriile de selecţie astfel cum au fost menționate în anunț, cei doi magistrați au fost selectați pentru a participa la seminarul cu tema *Terrorism and Fundamental Rights: the Trial and Sentencing,*ce va fi organizat în perioada 12-13 octombrie 2017, la Sofia.

**Important!**

**În termen de 15 zile de la finalizarea programului de pregătire, participanții pot transmite INM un raport privind activităţile desfăşurate în cadrul programului de formare, problemele de drept dezbătute şi soluţiile relevate, precum şi orice alte informaţii de natură să permită o evaluare a calităţii şi eficacităţii programului.**